Polițiști ai Serviciului Rutier au desfășurat sâmbătă, 9 martie, pe raza județului Mureș, o acțiune pentru combaterea conducerii autovehiculelor sub influența alcoolului și a substanțelor psihoactive.
"Au fost controlate peste 200 de vehicule, fiind legitimate peste 220 de persoane. 206 testări au fost efectuate pentru stabilirea concentrației de alcool pur în aerul expirat și 12 pentru stabilirea indiciilor cu privire la posibila prezența a substanțelor psihoactive în organism. În cadrul acțiunii au fost constatate patru infracțiuni la regimul rutier, fiind reținute opt permise de conducere. De asemenea, în urma neregulilor constatate, polițiștii au aplicat 40 de sancțiuni contravenționale. Astfel de activități vor continua și în perioada următoare, scopul fiind reprezentat de prevenirea oricăror evenimente rutiere și asigurarea unui climat optim de ordine și siguranță publică", a informat Biroul de presă al Inspectoratului de Poliție Județean Mureș.
(Redacția)